Foto: Toshkent shahri YHXB axborot xizmati Toshkent shahri Olmazor tumanida 13 mart kuni to‘rtta mashina ishtirokida yo‘l-transport hodisasi sodir bo‘ldi. Qayd etilishicha, hodisa Ahmad Donish ko‘chasida soat 18:00 da sodir bo‘lgan. Epica, 2 ta Cobalt va Matiz avtomobillari to‘qnashib ketgan. Poytaxt Yo‘l harakati xavfsizligi boshqarmasi xabariga ko‘ra: davlat raqam belgisi 01 C 659 ZB bo‘lgan Epica;   davlat raqam belgisi 10 Q 544 MA bo‘lgan Cobalt;   davlat raqam belgisi 01 E 837 RB bo‘lgan Matiz;   davlat raqam belgisi 10 Q 042 BB bo‘lgan Cobalt ishtirokida yo‘l transport hodisasi sodir bo‘lgan. Yo‘l-transport hodisasi oqibatida Epica hamda Matiz avtomashinasi haydovchi va yo‘lovchilari tan jarohat olgan. Holat yuzasidan surishtiruv harakatlari olib borilmoqda.